**REGULAMENTUL UCIMR DE APROBARE A PROIECTELOR CULTURALE**

1. Prevederile prezentului Regulament se întemeiază pe Art. 13 pct.17 lit. j) din Statutul UCIMR.
2. **VENITURILE**
3. Veniturile utilizate pentru asigurarea finanţării proiectelor culturale pot fi:
   1. veniturile realizate din colectarea „Timbrului muzical”, „Timbrului Folcloric” şi „Timbrului de Divertisment”;
   2. veniturile realizate din plasamente bancare, dobânzi bancare;
   3. venituri realizate din activităţi economice directe;
   4. venituri realizate din organizarea de spectacole, concerte etc
   5. donaţii, sponsorizări, legate testamentare etc.;
   6. resurse obţinute de la bugetul de stat, bugetele locale, alte surse de finanţare;
   7. alte venituri.
4. **PROCEDURA DE APROBARE A PROIECTELOR CULTURALE**
5. Pot depune solicitări de finanțare persoane fizice sau juridice membri sau nemembri ai UCIMR, care au capacitate civilă de exercițiu.
6. În conformitate cu art. 13 pct. 17 lit. i) şi j) din Statutul UCIMR, Consiliul Director aprobă prezentul Regulament şi proiectele culturale;
7. Aprobarea proiectelor culturale se realizează în două etape:
   1. Verificarea dosarului proiectului cultural de către Comisia tehnică;
   2. Selecţia şi aprobarea proiectelor culturale de către Consiliul Director al UCIMR;
8. În urma verificării dosarului proiectului cultural Comisia tehnică va înainta Consiliului Director un referat privind îndeplinirea cerințelor de solicitare a finanțării pentru proiectul cultural.
9. Comisia tehnică este formată din angajații Departamentului Juridic, Proiecte culturale din cadrul UCIMR.

**Comisia tehnică**

1. Comisia tehnică va verifica următoarele:
   1. Completarea corectă a documentației tehnice;
   2. Depunerea documentației în termenul prevăzut de Regulament;
   3. Îndeplinirea condițiilor de finanțare (existența cofinanțării, a Declarației de cofinanțare etc.);
2. În urma verificării Dosarului de finanțare, Comisia înaintează Consiliului Director un referat în care menționează toate aspectele relevante precum și îndeplinirea sau neîndeplinirea condițiilor de selecție a proiectului cultural;
3. În situația în care dosarul nu este complet sau corect întocmit, se va comunica inițiatorului proiectului măsurile și termenele de corectare și/sau completare a dosarului.
4. Dosarele incomplete, nedepuse în termen sau incorect întocmite nu vor fi intra în ședința de selecție a Consiliului Director. Despre acestea Comisia tehnică va face referire în Referatul de înaintare a dosarelor către Consiliul Director, menționându-se lipsurile existente.

**Consiliul Director**

1. Consiliul Director în baza Art. 13 pct. 17 lit. i) din Statutul UCIMR aprobă proiectele culturale propuse.
2. Fiecare membru al Consiliului are dreptul la un vot;
3. În caz de egalitate de voturi, votul Preşedintelui Consiliului Director este decisiv;
4. Un membru al Consiliului poate delega un alt membru să îl reprezinte;
5. Un membru nu poate reprezenta decât un singur membru al Consiliului Director.
6. Comisia de aprobare a proiectelor culturale se întruneşte semestrial, în ultima vineri din semestru, sau ori de câte ori este necesar, dacă dosarul supus aprobării Consiliului Director are avizul Comisiei tehnice.
7. **DEPUNEREA PROIECTELOR**
8. Proiectele se transmit electronic în format pdf la adresa de email office@ucimr.ro, cu minimum 30 de zile înainte de data şedinţei Consiliului de aprobare a proiectelor.
9. Proiectele pot fi depuse în una dintre următoarele categorii de proiecte culturale finanțate de UCIMR:
   1. Bugetul pentru proiectele UCIMR cu vechime și programul „Oportunități la tine acasă”, care atrag finanțări de la bugetele locale, naționale și europene, au tradiție și sunt cunoscute publicului;
   2. Bugetul pentru proiecte angajate prin contracte sau protocoale de parteneriat;
   3. Bugetul pentru proiecte independente, destinat concursului de finanțări.
10. Finanţarea aprobată nu poate depăşi 80% din costul total al proiectului cultural.
11. Consiliul Director se întrunește în ședințe semestriale de aprobare a proiectelor culturale.
12. Dosarul electronic trebuie să conţină următoarele documente completate, semnate (unde e cazul) și scanate în format pdf:
    1. Formular de solicitare a finanţării pentru proiecte culturale (Anexa 1);
    2. Formular pentru descrierea bugetului de venituri şi cheltuieli (Anexa 2);
    3. CV-ul participanţilor la proiect;
    4. Copii ale documentelor academice relevante, invitaţii, scrisori de recomandare etc.
    5. Alte documente pe care solicitantul le consideră relevante privind activitatea sa (link-uri video, dosare de presă, recenzii, recomandări etc.).
    6. Declarații de parteneriat;
13. Proiectele care nu sunt depuse în termenul prevăzut, vor fi luate în discuţie la următoarea şedinţă a Consiliului doar dacă acestea îndeplinesc condițiile de selecție.
14. În cazuri deosebite, se poate analiza un proiect în cadrul unei ședințe extraordinare.
15. Verificarea întocmirii corecte a documentaţiei proiectului cultural revine Comisiei tehnice din cadrul UCIMR.
16. **APROBAREA PROIECTELOR CULTURALE**
17. Acordarea finanţării proiectelor culturale se va face în urma punctajului total obținut la mai multe criterii de selecţie.
18. Punctajul va fi acordat fiecărui proiect cultural în funcţie de următoarele criterii:
    1. Proiectele multianuale (pentru crearea unor tradiţii culturale de valoare certă care să atragă publicul în zona/localitatea de desfăşurare) – maximum 10 puncte (10 puncte – peste 3 ani, 5 puncte – mai recent de 3 ani, 3 puncte – sub 2 ani);
    2. Proiectele iniţiate de parteneri tradiţionali ai UCIMR (minimum 5 ani de colaborare) - 5 puncte;
    3. Claritatea şi autenticitatea proiectului – 1-5 puncte;
    4. Relevanţa proiectului pentru contextul cultural local/regional/naţional/internaţional – 1-5 puncte;
    5. Importanţa proiectului din punct de vedere cultural (prin participarea unor personalități artistice de renume internațional, participarea în cadrul unor festivaluri recunoscute pe plan național sau internațional etc.) – 1-10 puncte;
    6. Bugetul solicitat din partea UCIMR - 5 puncte (5 puncte – mai puțin de 50% din total buget, 4 puncte – 50% din total buget, 3 puncte – 60% din total buget, 2 puncte – 70% din total buget, 1 punct – 80% din total buget);
    7. Impactul public al proiectului – 1-10 puncte;
    8. Promovarea de tinere talente sau debutanți – 1-10 puncte;
    9. Modalitatea de promovare a UCIMR – 1-5 puncte;
    10. Posibilitatea de autosusţinere financiară după încetarea finanţării – 1-10 puncte;
    11. Relevanţa proiectului în privinţa calităţii şi varietăţii parteneriatul public-privat – 1-5 puncte;
    12. Relevanţa proiectului în privinţa realizării de parteneriate interregionale – 1-5 puncte;
    13. Capacitatea proiectului de a implica mai multe categorii de vârste (bătrâni, adolescenţi etc) – 1-5 puncte;
    14. Experienţă managerială şi capacitate de implementare – 1-5 puncte;
    15. Beneficiari – 1-5 puncte;
19. Proiectele vor primi finanțarea în ordinea clasamentului numărului de puncte obţinut de fiecare proiect.
20. În cazul în care două sau mai multe proiecte obţin acelaşi punctaj, departajarea se va face pe baza bugetului solicitat, prioritate având proiectele cu un buget mai mic.
21. Membrii Consiliului pot decide acordarea unei sume de finanţare mai redusă decât suma solicitată.
22. La finalul fiecărei şedinţe, Consiliul va emite o Decizie privind Clasamentul obţinut de proiectele culturale şi sumele aprobate.
23. Decizia va fi postată pe saitul UCIMR și va fi comunicată inițiatorilor de proiecte culturale prin email.
24. Solicitanţii nemulţumiţi de rezultatul Deciziei Consiliului pot depune o contestaţie argumentată în termen de cinci zile calendaristice de la data comunicării Deciziei Consiliului.
25. Soluţionarea Contestaţiilor va fi făcută de către Preşedintele şi vicepreşedinţii UCIMR, în termen de o lună de la data înregistrării contestaţiei.
26. **MENŢIUNI**
27. Regulamentul UCIMR de aprobare a Proiectelor culturale poate fi modificat doar cu acordul majorității membrilor Consiliului Director.
28. Prezentul Regulament a fost aprobat în şedinţa Consiliului Director al UCIMR din data de 02.03.2023.
29. Prezentul Regulament intră în vigoare începând cu data de 06.03.2023.

Ștefan Gheorghiu

Președinte UCIMR